Tänast posititust plaanisin alustada sellest, kui tore vidin blender ikka on, aga kui mina lõpuks Stockmanni jõudsin, polnud blenderist haisu ka enam. Oma kujutluses ma juba nägin kuidas ma igapäev jäätisekokteili söön ja külalistele ainult püreesuppe pakun :).    Tüdruk oli kohe täitsa õnnetu kui lõpuks koju sai ja halba tuju ravivad kõige paremini šokolaad ja küpsised,  eriti kaeraküpsised :). Viskasin pilgu oma varudele peale, valisin üht-teist välja ja tegin neist plaaditäie. Nii lihtsalt asi käiski :).        65 g võid  1 suurem muna  55 ml suhkrut  50 g kuivatatud aprikoose  natuke Amaretto likööri  2,5 dl kaerahelbeid  1 tl vanilje ekstrakti  80 ml jahu  1 tl küpsetuspulbrit    1. Lõika kuivatatud aprikoosid väikesteks tükkideks ning  pane Amaretto likööriga likku.    2. Sulata või.    3. Klopi munad suhkruga lahti ning lisa munavahule leotatud aprikoosid ja vanilje ekstrakt.    4. Lisa juurde kaerahelbed , küpsetuspulbriga segatud jahu ning vala juurde sulatatud või.    5. Vormi tainast lusikaga pallid, aseta küpsetusplaadile ning vajuta kergelt kahvliga lapikuks.    6. Küpseta 180 kraadi juures 15-18 minutit.         Üllatavalt head  tulid välja, arvestades, et ega mul polnud suurt aimugi kuidas nad maitseda võiksid, aga kui Amaretto on asjasse segatud, siis ei saagi ju mingi jama välja tulla :).  Sellest kogusest sain plaaditäie, mis on 12 küpsist. Piisav, et blenderist ilmajäämisest üle saada :).